National Cykelrute 6
National Cykelrute 6 er en af Danmarks 11 Nationale Cykelruter, 330 km.
Ruten, der er asfalteret stort set hele vejen, forbinder Esbjerg i vest med København i øst, idet den passerer byerne Kolding, Middelfart, Odense, Nyborg, Korsør, Slagelse og Roskilde. I nogen afstand passerer den desuden Fredericia, Sorø og Ringsted. Den rammer Køge Bugt ved Hundige og fortsætter over Avedøre Holme og Amager Fælled for at slutte – ligesom Rute 2 og Rute 4 – på Københavns Rådhusplads.
Ved Storebælt må man tage cyklen med toget mellem Nyborg og Korsør.